पंजीकरण प्रोत्साहन योजना के फायदे बताए, स्वास्थ जांच सुविधा भी दी
भास्कर संवाददाता | बांसवाड़ा
कर्मचारीराज्य बीमा निगम के 65 वर्ष पूर्ण होने पर बांसवाड़ा शाखा की ओर से बजवाना स्थित त्रिनेत्र सीमेंट लिमिटेड परिसर में गुरुवार को सेमिनार का आयोजन किया गया। पखवाड़े के तहत आयोजित कार्यक्रम के दौरान फैक्ट्री परिसर में शिविर भी लगाया गया। इसमें अरावली अस्पताल, उदयपुर के डाक्टरों की टीम ने कम्पनी में कर्मचारियों एवं उनके परिवार के सदस्यों की स्वास्थ्य जांच कर उपचार किया।
इससे पहले सेमिनार में शाखा प्रबंधक एनएल मीणा केंद्रीय श्रम एवं रोजगार मंत्रालय की नियोक्ता एवं कर्मचारी पंजीकरण प्रोत्साहन योजना के बारे में बताया और कहा कि किन्ही कारणों से जो कर्मचारी निगम की व्याप्ति से वंचित रह गए हैं। वे वेबसाइट पर पंजीयन कर सकते हैं। उन्होंने बताया कि निगम द्वारा योग्य कर्मचारियों को ई-पहचान पत्र जारी करना प्रारंभ कर दिया है। मीणा ने सीधे उपचार प्राप्त करने पर खर्च राशि की चिकित्सा प्रतिपूर्ति प्राप्त करने के संबंध में भी जानकारी दी।
कर्मचारी राज्य बीमा निगम के एसिक पखवाड़े का आयोजन
hin_Deva bho_Deva hin_Deva hin_Deva hin_Deva